मैं विनीसिअस जूनियर हूँ, और मैं 2018 में रेआल मड्रीड में शामिल हुआ।
विनीसिअस जूनियर युवा प्रतिभा
दुनिया के सबसे बड़े क्लब का
एक स्टार खिलाड़ी बनने के लिए आप में क्या योग्यताएँ होनी चाहिए?
एक नया देश, एक नई संस्कृति और एक नई भाषा।
और यह सब तब, जब आप अपनी किशोरावस्था में ही हों।
- कैसे हो तुम? - अच्छा।
- ख़ुश हो? - बहुत ख़ुश।
उनके रेआल मड्रीड में आने से पहले, हम उनके साथ बैठे
और हमने उनसे कहा: "तैयार हो जाओ, क्योंकि यह कोई आम क्लब नहीं है।
रोबेर्तो कार्लोस रेआल मड्रीड सी.एफ़. के दिग्गज खिलाड़ी
तुम दुनिया के सर्वश्रेष्ठ क्लब के लिए खेलोगे।
चेंजिंग रूम में तुम्हारे साथ दुनिया के सर्वश्रेष्ठ खिलाड़ी होंगे,
और तुम बरनाबेऊ में दुनिया के सर्वश्रेष्ठ फ़ैन्स के सामने खेलोगे।"
विनीसिअस जब रेआल मड्रीड में आए, तब वह हाल ही में अठारह साल के हुए थे।
यह एक बहुत ख़ूबसूरत कहानी होगी।
वह एक बहुत युवा खिलाड़ी ज़रूर हैं, लेकिन उनके पास रेआल मड्रीड के लिए खेलने के लिए...
रोनाल्डो नज़ारियो रेआल मड्रीड सी.एफ़. के दिग्गज खिलाड़ी
...काफ़ी अनुभव है।
शुरू में ज़्यादा मुश्किलें होंगी,
लेकिन मैं उन्हें शुभकामनाएँ देता हूँ।
और उनकी मदद करने के लिए हम सब यहाँ होंगे।
मेरी बेकार आवाज़!
विनीसिअस पर बहुत लम्बे समय से नज़रें लगी हुई थीं।
मड्रीड ने उन्हें ब्राज़ील से लाने में काफ़ी पैसे ख़र्च किए...
डर्मेट कोरिगन द एथलेटिक
...लेकिन वह टीम में कभी फ़िट नहीं हो पाए।
और उनमें वह धैर्य नहीं दिखा, जो एक शीर्ष गोल करने वाले खिलाड़ी में होना चाहिए।
वह लगातार अच्छा नहीं खेल रहे थे, और एक चीज़ जो वास्तव में उनके ख़िलाफ़ जा रही थी,
वह थी गोल करने से ठीक पहले अंतिम फ़ैसला लेने की क्षमता, वह आख़िरी वार।
सेमरा हंटर ललीगा प्रस्तुतकर्ता
आप गोल करेंगे, आप पास करेंगे? आप क्या करेंगे?
पाको गोन्ज़ालेज़ कादेना कोप
वे उन्हें दोष देते, कहते: "वह तेज़ भागता है, पर सेन्टर नहीं कर पाता।
वह ग़लत शॉट चुनता है। जब उसे क्रॉस करना चाहिए, वह शूट कर देता है। और जब उसे शूट करना चाहिए..."
और उनकी क्षमताओं को लेकर शक के उभरने के साथ ही...
5 मार्च, 2019
...इस युवा ब्राज़िली खिलाड़ी के लिए चीज़ें बद से बदतर हो गईं।
टखने की चोट की वजह से विनीसिअस
दो महीनों के लिए टीम से बाहर हो सकते हैं।
छह महीनों के मुश्किल उपचार के बाद,
इस किशोर खिलाड़ी ने वापसी की तैयारी की,
यह साबित करने के इरादे से कि न सिर्फ़ वह फ़िट हैं,
लेकिन यह भी कि उनकी सही जगह यही है।
छह महीने बाद
और, जैसे एक स्टार खिलाड़ी की शुरुआत होती है,
विनीसिअस ने भी अपनी योग्यता अपने खेल से साबित की।
टोनी क्रूस से विनीसिअस को।
लीयो से दो-दो हाथ। यहाँ विनीसिअस हैं।
- विनीसिअस ने मारा। गोल! - एक बेहतरीन गोल!
विनीसिअस जूनियर!
वह एक बहुत महत्वपूर्ण पल था,
क्योंकि चोट से उबरकर वापस आने
और वह सब दबाव झेलने के बाद वह मेरा पहला गोल था।
20 - विनीसिअस जूनियर फ़ॉरवर्ड
तो मुझे लगता है ख़ुद को थोड़ा शांत करने और एक अच्छे सीज़न की शुरुआत करने के लिए
वह एक बहुत महत्वपूर्ण गोल था।
- गोल मारा है, विनीसिअस... - जूनियर ने!
अब जब विनी फिर मैदान में आ चुके थे,
उन्होंने उन संभावनाओं को सच करने में बिल्कुल वक़्त नहीं गँवाया, जो मड्रीड ने उनमें
इतनी छोटी उम्र में देख ली थीं।
विनीसिअस जूनियर के सामने पूरा गोल पोस्ट ख़ाली पड़ा हुआ है। विनीसिअस जूनियर!
तीन-दो, रेआल मड्रीड!
ऐसा लग रहा था जैसे वह रातों-रात बदल गए हों।
अचानक, वह बहुत शांत दिखे। जब उन्हें गोल क्षेत्र में बॉल मिली,
उन्होंने अपना समय लिया, मारने की जगह चुनी और गोल किए।
वह गोल तो करते ही हैं। और जब नहीं करते हैं,
तब रेआल मड्रीड के अटैक का साठ-पैंसठ प्रतिशत योगदान उन्हीं की तरफ़ से आता है।
वह चार खिलाड़ियों को छका देते हैं। मेरे लिए, उन्हें खेलते हुए देखना **** बहुत अच्छा है।
वह एक बहुत ख़ास खिलाड़ी हैं,
बॉल को खेलने में और शारीरिक रूप से भी।
मुझे विनीसिअस का एक इंटरव्यू याद है...
हमें हमेशा तुम पर भरोसा था तुम हमेशा ख़ुश रहो
...जिसमें उनसे पूछा गया था कि वह अब वे गोल कैसे कर पा रहे हैं
जो वह पहले नहीं कर पा रहे थे।
और उन्होंने एक बेहतरीन सरल जवाब दिया था जिसकी हम हमेशा क़द्र नहीं करते...
सिड लो द गार्डियन
उन्होंने कहा, "तब मेरी उम्र कम थी।"
मैं 18 साल का था जब मैं यहाँ आया।
मैंने ब्राज़ील के सबसे बड़े क्लबों में से एक में एक साल बिताया था।
और फिर मैं सर्वश्रेष्ठ खिलाड़ियों के साथ खेलने दुनिया के सबसे बड़े क्लब में आ गया।
तो बेशक आज मैं जिस स्तर पर हूँ, वहाँ पहुँचना बहुत मुश्किल था।
लेकिन मैं ऐसे ही खेलते रहना चाहता हूँ, टीम की मदद करते हुए
और इस सीज़न में बड़ी उपलब्धियाँ हासिल करते हुए।
- विनीसिअस का सपना क्या है? - रेआल मड्रीड के लिए खेलते हुए चैम्पियंस लीग जीतना।
कोरटुआ!
असंभव
अविश्वसनीय
बेंज़ेमा!
यक़ीन नहीं हो रहा है!
गोल!
बेंज़ेमा
मॉड्रिच
- लूका... - मॉड्रिच!
दिग्गज
गोल!
जादुई गोल
विनीसिअस जूनियर!
रेआल मड्रीड : अन्टिल दी एंड
अन्टिल दी एंड
दुनिया में सर्वश्रेष्ठ होने के लिए,
किसी भी टीम को यूईएफ़ए चैम्पियंस लीग को जीतना होगा।
डेविड बैकहम रेआल मड्रीड सी.एफ़. के दिग्गज खिलाड़ी
और यह मुश्किल ख़िताब सबसे ज़्यादा बार
रेआल मड्रीड ने जीता है।
लेकिन अभूतपूर्व चौदहवाँ खिताब जीतने का रास्ता इतना मुश्किल कभी नहीं रहा।
इसे एक बार और जीतने के लिए,
मड्रीड को ख़ुद पर पूरा यक़ीन रखना होगा।
और इसके 120 सालों के इतिहास के जादू पर।
ऐसा करना लगभग असंभव है।
लेकिन यह कोई साधारण क्लब नहीं है।
यह रेआल मड्रीड है।
मैनचेस्टर यूनाइटेड किंगडम
मुश्किल से दो हफ़्ते पहले मड्रीड ने चेल्सी पर जीत हासिल की थी।
लेकिन उसके जश्न को ख़त्म हुए काफ़ी समय हो गया है।
अब टीम का ध्यान रिकॉर्ड चौदहवीं बार
चैम्पियंस लीग ट्रॉफ़ी जीतने की उनकी यात्रा में आई
अगली रुकावट पर है।
और यह उनकी अब तक की सबसे मुश्किल चुनौती होगी।
एतिहाद स्टेडियम
मैनचेस्टर सिटी
उनके और फ़ाइनल के बीच खड़ा है, मैनचेस्टर सिटी,
एक ऐसा क्लब जो इंग्लिश प्रीमियर लीग का ख़िताब
जीतने की तैयारी में है।
बढ़िया स्टेडियम है।
देखते हैं हम जीतते हैं या नहीं। क्योंकि मैं यहाँ दो बार खेल चुका हूँ, लेकिन कभी नहीं जीता।
तो उम्मीद है, तीसरी बार मेरा नसीब काम करेगा।
आप एक दिन में कितनी बार यह करते हैं, करीम?
निर्भर करता है। कोई एक नियत गिनती नहीं है।
जब तक दर्द ना होने लगे।
एक अच्छा मैच। चैम्पियंस लीग के सेमी-फ़ाइनल में, एक बेहतरीन दल के साथ...
दो - डैनी कारवहाल डिफ़ेंडर
...सिटी के ख़िलाफ़ खेलना बहुत ख़ास है।
ख़ास कहना उस चुनौती को दर्शाता है
जिसका वे सामना कर रहे हैं।
दूसरे लोग इसे "असंभव" कह सकते हैं।
एग्वेरो! आश्चर्यजनक!
मारेज़! ओह, यह शानदार है।
केविन द ब्रूएना! गुंडोआन!
मैनचेस्टर सिटी का नेतृत्व पेप गुआर्डिओला कर रहे हैं,
उन दिनों से रेआल मड्रीड के एक चिर प्रतिद्वंद्वी जब वह एक खिलाड़ी के रूप में खेलते थे,
और फिर जब वे बार्सलोना के कोच बने।
दोनों एक दूसरे को बिल्कुल पसंद नहीं करते हैं। और अब गुआर्डिओला दुनिया की
सबसे महान और सबसे अमीर टीमों में से एक के कोच हैं।
पेप गुआर्डिओला के नेतृत्व में मैनचेस्टर सिटी ने...
पीटर ड्रूरी सीबीएस विवरणकार
...अद्भुत खेल दिखाया है। यह एक बहुत ख़ूबसूरत चीज़ है।
वे, सच में, यूरोप के विजेता होने के लायक़ हैं।
लेकिन यह बात पेप भी मानते हैं
कि रेआल मड्रीड में कुछ तो अनोखा है।
यह भाग्य नहीं है। लोग सोचते हैं, "वे बहुत भाग्यशाली थे।"
पेप गुआर्डिओला मैन सिटी के कोच
वे आसानी से डरने वालों में से नहीं हैं।
दूसरी टीमें, जब शून्य-तीन से पिछड़ जाती हैं, तो डरने लगती हैं। वे नहीं डरते।
उनमें वह संजीदगी है जो आप में खेल की समझ होने पर ही आ सकती है।
गुआर्डिओला की नीली और सफ़ेद सेना
26 अप्रैल, 2022
यूईएफ़ए चैम्पियंस लीग मैनचेस्टर सिटी - रेआल मड्रीड
सेमीफ़ाइनल, पहला लेग
इस मैच में मड्रीड के उस दल की भिड़ंत, जिसके खिलाड़ी अभी खेल और समन्वय
सीख ही रहे हैं, विश्व फ़ुटबॉल के एक नए शक्तिशाली क्लब से होगी।
इसमें हम दो ऐसे आदमियों को भी देखेंगे जिनकी पिच से बाहर की दोस्ती उतनी ही गहरी है,
जितनी पिच पर मौजूद रहते समय उनकी प्रतिद्वंद्विता।
चैम्पियंस लीग सेमीफ़ाइनल का पहला लेग।
मैनचेस्टर सिटी, रेआल मड्रीड।
इस मैच में मैनचेस्टर सिटी को
इससे अच्छी शुरुआत नहीं मिल सकती थी।
मारेज़।
अभी भी मारेज़।
गोल के लिए पास करते हैं। और यह केविन द ब्रूएना ने
छलाँग लगाकर लाजवाब हेडर मारा है।
मैनचेस्टर सिटी एक-शून्य रेआल मड्रीड मिनट 2
खेल को शुरू हुए दो मिनट भी नहीं हुए हैं, और सिटी को एकदम सही शुरुआत मिल गई है।
ग्रीलिश क्रॉस मारते हैं, बॉल हिसुस के पास।
अच्छा मुड़े। और सिटी का एक और गोल। गेब्रियल हेसुस!
मैनचेस्टर सिटी दो-एक रेआल मड्रीड
पहले दस मिनट में दो गोल से पीछे।
रेआल मड्रीड को एक बड़ा झटका लग चुका है।
मैच बहुत जल्दी हमारे ख़िलाफ़ चला जाता है।
सिटी अटैक कर रही है, मारेज़ के पास काफ़ी जगह है।
उनके पास बॉल को मारने के काफ़ी विकल्प हैं।
गोल की कोशिश। और एक निराशाजनक चूक!
हम खेलने की कोशिश कर रहे थे, लेकिन हम ज़्यादा कुछ नहीं कर पाए।
21 - रोड्रिगो गोज़ फ़ॉरवर्ड
आज रात यहाँ मैनचेस्टर सिटी का दबदबा है।
लोस ब्लांकोस की क़िस्मत अच्छी है,
उनकी टीम में एक ऐसा खिलाड़ी है जिसे मुश्किल हालात रास आते हैं।
मेंडी पास करते हैं।
बॉल बेंज़ेमा के पास जाती है। शानदार गोल!
और रेआल मड्रीड ने एक गोल से स्थिति सुधारी है।
मैनचेस्टर सिटी दो-एक रेआल मड्रीड मिनट 33
करीम बेंज़ेमा!
करीम ने एक और गोल किया। उससे हमारा जोश फिर से जागा।
लेकिन वह बाहरी मैदान पर खेला गया पूरा मैच बहुत मुश्किल था।
और वहाँ मुश्किलें और बढ़ने वाली थीं।
फ़र्नांडीनो।
वहाँ फ़ोडेन को रोकने वाला कोई नहीं है।
और मैनचेस्टर सिटी ने फिर से दो गोलों की बढ़त ले ली है।
मैनचेस्टर सिटी तीन-एक रेआल मड्रीड मिनट 53
तो अब ऐसे निराशा के पलों में मड्रीड किससे उम्मीद कर सकती है?
जी हाँ, विनीसिअस जूनियर से।
ब्राज़ील का बच्चा जो गोल करने के लिए जाना जाता है।
विनीसिअस का बेहतरीन टर्न।
आगे बढ़ रहे हैं।
विनीसिअस गोल क्षेत्र में पहुँच चुके हैं!
क्या बेहतरीन अंजाम तक पहुँचाया है!
मैनचेस्टर सिटी तीन-दो रेआल मड्रीड मिनट 55
यहाँ सिटी ऑफ़ मैनचेस्टर स्टेडियम में एक अद्भुत मैच हो रहा है!
मैं यह पैंतरा बहुत बार चलता हूँ, लेकिन कभी इतनी जगह नहीं होती।
और ख़ास तौर पर सिटी जैसी बेहतरीन टीम के ख़िलाफ़ नहीं।
वह मेरे सबसे ख़ूबसूरत और महत्वपूर्ण गोलों में से एक था।
सिटी में हो रहा वह मैच हर कल्पनीय भावना, घटना, दुर्घटना,
सभी संभव चौंका देने वाले मोड़ों से भरा हुआ था।
लेकिन जैसे ही वे मैच में वापस अपनी पकड़ बनाना शुरू कर रहे थे,
रेआल मड्रीड को एक और बड़ा झटका लगता है।
रेफ़्री ने मैच जारी रखने के लिए कहा है।
ओह, बरनार्डो सिल्वा का यह बेहतरीन शॉट!
सीधा ऊपर के कोने में, कोरटुआ के लिए रोकना नामुमकिन।
मैनचेस्टर सिटी चार-दो रेआल मड्रीड मिनट 72
और नाटकीय घटनाएँ वहाँ ख़त्म नहीं हुईं।
क्रूस ने फ़्री किक मारी। क्या वह हाथ पर लगी थी?
हाँ, बॉल साफ़ तौर पर लपोर्ट की बाँह पर लगी है।
मैच ख़त्म होने से दस मिनट पहले, एक पेनल्टी।
इस रोमांचक मैच में बस एक
यही चीज़ होनी बाक़ी थी।
अगर कोई है जो अपने दिमाग़ को तब शांत रख सकता है
जब उसके आसपास के सभी लोग परेशान हों, तो वह है करीम बेंज़ेमा।
लेकिन प्रतिकूल दर्शकों के सामने, उन्हें भी दबाव महसूस हो रहा होगा।
छह दिन पहले
बेंज़ेमा के सामने हरेरा हैं।
और कीपर ने सही अंदाज़ा लगाया।
और रेआल मड्रीड को एक और पेनल्टी दे दी गई है।
और फिर से, हरेरा ने करीम बेंज़ेमा को गोल करने से रोक दिया!
पिछले मैच में ओसासूना के ख़िलाफ़, मैंने दो पेनल्टी शॉट मारे
और कीपर ने दोनों गोल बचा लिए।
और यह, "ओह, ताज्जुब है। शायद वह बूढ़े हो गए हैं।
शायद उन्होंने अपना आत्मविश्वास खो दिया है।"
शॉट बेंज़ेमा मारेंगे।
अभी नहीं तो कभी नहीं।
यह कितना मज़ेदार था ना?
मुश्किल समय में भी एकदम शांत रहने का जज़्बा। अब स्कोर चार-तीन हो गया है।
मैनचेस्टर सिटी चार-तीन रेआल मड्रीड मिनट 82
वह गोल उन्हें यह दिखाने के लिए था कि हमें ख़ुद पर पूरा विश्वास है।
नौ - करीम बेंज़ेमा फ़ॉरवर्ड
जिस तरह से उन्होंने उस पेनल्टी से गोल किया, उससे हमें लगा,
"अपना लक्ष्य पाने के लिए हमें बहादुरी से लड़ना होगा।"
चार - डेविड एलबा डिफ़ेंडर
पेनल्टी शॉट के इस तरीक़े को,
जिसमें बॉल को गोल के मध्य में दिलेरी से खिलाड़ी के ऊपर से मारा जाता है,
पैनेंका कहा जाता है...
यूईएफ़ए यूरो 1976 फ़ाइनल
...और सिर्फ़ सबसे आत्मविश्वासी और निडर फुटबॉल खिलाड़ी ही इसे मारने की कोशिश करते हैं।
इससे मड्रीड के प्रतिद्वंद्वियों को एक सन्देश जाता है:
"हमें कोई डर नहीं है। हम यहाँ जीतने आए हैं।"
मैंने वह शॉट इसलिए मारा क्योंकि वह एक बहुत महत्वपूर्ण मैच था,
और मैं जानता था फ़ैन्स उसे लम्बे समय तक याद रखेंगे।
यूईएफ़ए चैम्पियंस लीग
मैनचेस्टर सिटी चार-तीन रेआल मड्रीड अंतिम स्कोर
मैच के अंत में रेआल मड्रीड हार जाता है।
लेकिन एक ही हफ़्ते के अंदर होने वाले रिटर्न लेग से पहले,
दोनों खेमों का माहौल बहुत अलग है।
आठ - टोनी क्रूस मिडफ़ील्डर
हम सिर्फ़ तीन-चार के स्कोर से हारे, जबकि हम, उदाहरण के लिए, दस-एक से हार सकते थे।
और मुझे लगता है सिटी में जो भावना सबसे ज़्यादा प्रमुख रही,
वह निराशा थी।
पूरे समय हम जीत रहे थे।
तो हो सकता है हमें बेहतर डिफ़ेन्स करने की ज़रूरत हो, या शायद कह सकते हैं हमारी क़िस्मत ने
साथ नहीं दिया। लेकिन हम जीत रहे थे, हम जीत रहे थे।
इसलिए, परिणाम को लेकर, प्रदर्शन को लेकर, मुझे कोई शिकायत नहीं है।
किसी भी चीज़ को लेकर।
चैम्पियंस लीग की सभी नाटकीय घटनाओं के बीच,
रेआल मड्रीड उस खेल प्रतियोगिता से भी अपना ध्यान नहीं हटा सकता है जो स्पेन में हो रही है।
30 अप्रैल, 2022
ललीगा रेआल मड्रीड - आरसीडी एस्पान्योल
स्पेन की ललीगा जीतना एक बहुत बड़ी उपलब्धि होती है।
और लोस ब्लांकोस इस ख़िताब को हासिल करने से बस एक जीत की दूरी पर हैं।
मार्सेलो गोल क्षेत्र के अंदर बहुत अच्छा खेलते हैं।
- लीजिए, उन्होंने मार दिया है! - रोड्रिगो, गोल!
रेआल मड्रीड एक-शून्य आरसीडी एस्पान्योल मिनट 33
ललीगा जीतने के लिए आपको लगातार अच्छा प्रदर्शन करना पड़ता है।
और टीम ने पूरे सीज़न में बहुत उच्चस्तरीय खेल दिखाया।
इसीलिए, चार मैचों के बाक़ी रहते हुए, हमने ख़िताब जीत लिया था।
17 - लूकास वाज़केज़ डिफ़ेंडर
विनी करीम के साथ खेल रहे हैं!
और अब स्कोर चार-शून्य हो गया है!
रेआल मड्रीड चार-शून्य आरसीडी एस्पान्योल अंतिम स्कोर
स्पैनिश लीग जीतना बहुत मुश्किल होता है।
और कई खिलाड़ियों के लिए, यह उनकी सबसे पहली ललीगा थी।
12 - मार्सेलो रेआल मड्रीड सी.एफ़. 2007-22
इसलिए वह बहुत ख़ास थी।
और रेआल मड्रीड ने एक और ललीगा ख़िताब जीत लिया है!
विजेता
जश्न मनाने का वक़्त? हाँ।
लेकिन मैनचेस्टर सिटी के ख़िलाफ़ होने वाले महत्वपूर्ण रिटर्न लेग को ध्यान में रखते हुए...
रेआल मड्रीड ललीगा 2021-22 विजेता
...घरेलू और यूरोपियन अभियानों का समायोजन सावधानीपूर्वक करना होगा।
आज हमें फ़ैन्स की सबसे ज़्यादा ज़रूरत है।
और हम कुछ जादुई काम करके दिखाएँगे: जीतेंगे!
दो दिन बाद
वापसी
यूईएफ़ए कप सेमीफ़ाइनल
सिटी के ख़िलाफ़ पहले लेग के बाद,
हमने साल-दर-साल कई मैचों में इस क्लब द्वारा की गई
वापसियों का एक वीडियो बनाकर खिलाड़ियों को दिखाया।
कार्लो एंचलॉटी रेआल मड्रीड सी.एफ़. के कोच
मुख्य रूप से उन्हें यह बताने के लिए, "देखो, यह संभव है। ख़ास तौर पर इस क्लब में।"
गोल
यह स्टेडियम कई अविस्मरणीय लम्हों का साक्षी रहा है।
बूतरागेन्यो रेआल मड्रीड सी.एफ़. के दिग्गज खिलाड़ी
कई लोग कहेंगे लगभग असंभव लम्हों का।
हमें इस तरह से प्यार देने के लिए मैं सभी फ़ैन्स का शुक्रिया अदा करना चाहूँगा।
कभी हिम्मत नहीं हारना, अंत तक लड़ते रहना।
हम रेआल मड्रीड के खिलाड़ी बस इतना ही जानते हैं।
राउल गोन्ज़ालेज़ रेआल मड्रीड सी.एफ़. के दिग्गज खिलाड़ी
रेआल मड्रीड सिटी प्रशिक्षण केंद्र
मड्रीड के खिलाड़ियों का ध्यान मैनचेस्टर सिटी के
ख़िलाफ़ होने वाले अपने सेमीफ़ाइनल में एक असंभाव्य वापसी करने की तरफ़ केंद्रित है।
लेकिन सब को यह विश्वास नहीं है कि वे ऐसा कर सकते हैं।
उन्हें ख़ुद पर विश्वास है। उनकी क़िस्मत काफ़ी अच्छी है।
और क़िस्मत खेल का हिस्सा है।
और उन्हें यह विश्वास होना चाहिए वे कुछ कर सकते हैं।
मैं हँस रहा हूँ क्योंकि रेआल मड्रीड का चैम्पियंस लीग जीतना
काफ़ी असंभव बात है।
मड्रीड स्पेन
प्रतिद्वंद्वी के हाथों मैच में पिछड़ना,
और फिर एक चमत्कारिक वापसी करना।
वे ड्रॉ में ऐसा दो बार कर चुके हैं।
ऐसा फिर से करने की उम्मीद नहीं की जा सकती।
लेकिन रेआल मड्रीड के फ़ैन्स बिल्कुल यही उम्मीद करते हैं।
हमने उन सब लोगों को हमारा हौसला बढ़ाते हुए, हम में विश्वास जताते हुए देखा।
आप सभी खिलाड़ियों को अपना फ़ोन निकालकर वीडियो बनाते हुए देख सकते हैं।
यह अद्भुत है।
जब आप एक छोटी लड़की को देखते हैं जो चिल्ला रही है, "आगे बढ़ो!",
तो आप भावुक हुए बिना नहीं रह सकते।
एक गोल से स्कोर बराबर हो जाएगा।
लेकिन फ़ाइनल में पहुँचने के लिए,
मड्रीड को दो गोलों की ज़रूरत पड़ेगी।
4 मई, 2022
रेआल मड्रीड - मैनचेस्टर सिटी सेमीफ़ाइनल, दूसरा लेग
सेंटिआगो बरनाबेऊ स्टेडियम में आपका स्वागत है!
चैम्पियंस लीग सेमीफ़ाइनल के दूसरे लेग में आपका स्वागत है।
रेआल मड्रीड बनाम मैनचेस्टर सिटी मैच में आपका स्वागत है!
सीटी बजने के ठीक बाद से, टीम पक्के इरादे और ऊर्जा के साथ खेलने लगी।
डैनी कारवहाल को अच्छा पास, जो...
- और करीम का शॉट बार के ऊपर से चला गया! - यह कैसा रहा?
करीम, बॉक्स के अंदर।
दूर फेंकी गई बॉल विनीसिअस के पास... और वह चूक जाते हैं!
लेकिन सिटी इससे प्रभावित नहीं हुआ।
और टीबॉ कोरटुआ के गोल पोस्ट की जल्दी ही घेराबंदी की जाती है।
लम्बा फेंका है। कासेमीरो बॉल तक पहुँचने की कोशिश करते हैं।
फ़ोडेन पर ध्यान देना होगा, जिन्होंने शूट कर दिया!
कोरटुआ बॉल को रोक देते हैं!
रेआल मड्रीड शून्य-शून्य मैनचेस्टर सिटी आधा समय
आधा समय, और खिलाड़ियों के
अंदर जाते समय स्कोर शून्य-शून्य है।
चलो, चलते हैं, दोस्तों!
रेआल मड्रीड बार-बार आगे बढ़ता है,
लेकिन फिर भी गोल करने में नाकामयाब हो रहा है।
कारवहाल ने दूर वाली पोस्ट की तरफ़ क्रॉस मारा।
- मुझे यक़ीन नहीं हो रहा है! - बॉल बाहर चली गई! विनीसिअस!
कुछ नया करने के विचार से,
कार्लो एंचलॉटी अपनी बेंच का रुख़ करते हैं।
रोड्रिगो!
लेकिन सफलता सिटी के हाथ लगती है।
बरनार्डो सिल्वा के आसपास लगभग कोई नहीं है।
मड्रीड के डिफ़ेन्स में एक बड़ी ख़ाली जगह दिख रही है। नाचो से गुंडोआन।
गुंडोआन गोल क्षेत्र के अंदर, बॉल कहाँ जा रही है?
गोल। मार्केज़ का बेहतरीन गोल।
घड़ी में सिर्फ़ 17 मिनट बाक़ी रहते हुए...
रेआल मड्रीड शून्य-एक मैनचेस्टर सिटी
...मड्रीड को अब टाई को बराबर करने और खेल में
अतिरिक्त समय पाने के लिए दो गोलों की ज़रूरत है।
उनके गोल करने के बाद एक लम्हा ऐसा आता है
जब पूरा स्टेडियम हमारा हौसला बढ़ाना शुरू कर देता है।
15 - फ़ीड वॉलवेरडे मिडफ़ील्डर
और उसी से हमें अंत तक लड़ते रहने की हिम्मत मिली।
आप देख सकते थे कि फ़ैन्स किसी सामान्य दिन से
कहीं ज़्यादा हमारा हौसला बढ़ा रहे थे।
ऐसे में आपको यक़ीन होने लगता है कि आप सच में जीत सकते हैं।
और यही रेआल मड्रीड का स्वभाव है। हम कभी हार नहीं मानते।
उनके जीतने की सम्भावनाएँ काफ़ी कम थीं,
और ऐसे में एंचलॉटी अपने युवा खिलाड़ियों को खेलने के लिए भेजते हैं।
रोड्री से कैन्सेलो। कैन्सेलो अंदर मारते हैं!
गोल की तरफ़ शॉट मारते हैं।
सिटी मैच को ख़त्म करना चाहता है।
लेकिन कोरटुआ ने मड्रीड की उम्मीदें ज़िंदा रखीं।
मेरे विचार में, वह गोल बचाना ख़ास था। इस हफ़्ते में...
एक - टीबॉ कोरटुआ गोलकीपर
...हमने पैर से गोल बचाने के उन पैंतरों पर बहुत काम किया था,
क्योंकि मैनचेस्टर सिटी के खिलाड़ी गोल के पास बहुत क्रियाशील रहते हैं, एक के साथ एक।
तो, हाँ। आपको अपनी टाँगों का इस्तेमाल करना होगा।
शुरू में, मुझे लगा कि सबने सोचा बॉल का मुझसे कोई सम्पर्क नहीं हुआ था।
लेकिन अगर आप इस तरफ़ से देखें, वह एक बहुत महत्वपूर्ण बचाव था।
मुझे लग रहा था कि अगर मैं बॉल को अपनी लम्बी टाँगों से नहीं छूता हूँ,
तो गोल हो जाएगा और मैच ख़त्म हो जाएगा।
तो, वह एक ख़ास पल था जिसमें मुझे ख़ुद पर विश्वास क़ायम रखना था।
रेआल मड्रीड हार नहीं मानता,
तब भी जब परिस्थितियाँ बेहद मुश्किल हों।
कारवहाल बॉल के साथ आगे बढ़ते हुए, करीम बेंज़ेमा को पास करते हैं।
करीम, बॉक्स के अंदर!
मार्को एसेनसिओ नहीं पहुँच पाएँगे।
नवासीवें मिनट में,
सिटी के जीतने की सम्भावना 99 प्रतिशत थी और रेआल मड्रीड की एक प्रतिशत।
फ़िलीपो रिची ला गैज़ेटा डेलो स्पोर्ट
लेकिन रेआल मड्रीड जैसी एक टीम के लिए...
एक मिनट बाक़ी
...एक प्रतिशत भी पर्याप्त है।
आरएमए शून्य-एक एमसीआई - (तीन-पाँच) मिनट 90
कामाविंगा। कामाविंगा ने दूर वाली पोस्ट की तरफ़ मारा।
करीम बेंज़ेमा!
- गोल! गोल! - यह ग़ज़ब है!
रेआल मड्रीड एक-एक मैनचेस्टर सिटी मिनट 90
कुल - चार-पाँच
नौ मिनट! अभी भी कम से कम नौ मिनट बाक़ी हैं! बहुत अच्छे!
मैंने रोड्रिगो के लिए गोल तैयार करने की कोशिश की।
मुझे लगता है वह गोल करने के लिए अच्छा पास था।
और एक बार फिर, उससे हमें आगे बढ़ते रहने की हिम्मत मिलती है।
जश्न वग़ैरह मनाने का वक़्त नहीं था।
हमें एक और गोल करने की कोशिश करनी थी।
और बरनाबेऊ का जादू ऐसे ही समय में काम आता है।
वहाँ फ़ैन्स हैं, हमारा ज़ोरदार समर्थन करते हुए।
उस गोल के बाद, छह मिनट बाक़ी थे।
और फ़ैन्स का उत्साह देखने लायक़ था।
ऐसे में विरोधी टीम के लिए हालात मुश्किल हो जाते हैं।
यह अविश्वसनीय है! कुछ भी हो जाए,
यह टीम कभी हार नहीं मानती!
हो सकता है आपकी टाँगें जवाब दे रही हों, लेकिन अपने फ़ैन्स का समर्थन पाकर,
आपका दिल ज़ोर से धड़कना शुरू कर देता है और आप अपनी टाँगों को रुकने नहीं देते।
प्रतिद्वंद्वी टीम के मन में थोड़ी शंका पैदा होने लगती है, और स्टेडियम हमारी तरफ़ है।
तब आपको एहसास होता है,
आप 11 नहीं, 80,000 ग्यारहों के ख़िलाफ़ खेल रहे हैं। तब तक, बहुत देर हो जाती है।
होआकीन मारोतो दिआरिओ एज़
कई लोग मुझसे पूछते हैं, "वहाँ कैसा लगता है?"
मैं इसे समझा नहीं सकता। आपको वहाँ होना पड़ेगा। आपको उसे महसूस करना पड़ेगा।
यह एक ऐसी जगह है जहाँ असाधारण चीज़ें घटित होती हैं।
- रोड्रिगो से मिलिताओ। कुछ ज़्यादा ही तेज़ था। - कोई बात नहीं। आगे बढ़ो। सही से पास करो, कारवा।
एदर मिलिताओ से कारवहाल। अंदर की तरफ़ क्रॉस मारने का एक मौक़ा!
- गोल! गोल! गोल! - गोल! गोल! गोल!
कितना बेहतरीन गोल है!
रेआल मड्रीड दो-एक मैनचेस्टर सिटी मिनट 90+1'
कुल पाँच-पाँच
- शानदार! - मड्रीड का गोल!
वहाँ इतनी दीवानगी थी, भावनाएँ इतने उफान पर थीं,
कि सब फ़ैन्स के साथ जश्न मनाने के लिए
अलग-अलग दिशाओं में भागने लगे।
जिससे यह पता चलता है कि वह गोल हमारे लिए कितना महत्वपूर्ण था।
सब लोग बहुत भावुक थे क्योंकि हमने दो मिनट के अंदर दो गोल कर दिए थे।
और बस! मड्रीड मैच को अतिरिक्त समय तक पहुँचाने में सफल रहा!
नब्बेवें मिनट में, वे बाहर चले गए!
मैच में अतिरिक्त समय दिया जाएगा।
इनमें से किसी भी टीम के लिए फ़ाइनल में जगह बनाने और दूसरी टीम से सब कुछ...
रेआल मड्रीड दो-एक मैनचेस्टर सिटी अतिरिक्त समय
...छीन लेने के लिए एक गोल करना पर्याप्त होगा।
कोरटुआ किक करते हैं और कामाविंगा को एडवांटेज मिलता है।
आरएमए दो-एक एमसीआई - (पाँच-पाँच) मिनट 95
- बढ़ते रहो! बढ़ते रहो! - वह बढ़ते हैं, रोड्रिगो को पास करते हैं।
रोड्रिगो वापस पास करते हैं...
- पेनल्टी! पेनल्टी! - पेनल्टी! पेनल्टी!
- पेनल्टी! - पेनल्टी!
एक और पेनल्टी। एक और बड़ा क्षण।
फिर से बेंज़ेमा।
बेंज़ेमा आ गए हैं। गोल पोस्ट में एडरसन।
करीम आगे बढ़ते हैं!
गोल! गोल, गोल, गोल, गोल...
रेआल मड्रीड तीन-एक मैनचेस्टर सिटी मिनट 95
कुल छह-पाँच
करीम का गोल! तीन-एक!
रेआल मड्रीड टाई में पहली बार आगे बढ़ी है।
और अब, उग्र मैनचेस्टर सिटी के ख़िलाफ़
पूरे 25 मिनट के लिए इस बढ़त को बनाए रखने का छोटा सा काम बचा है।
यह एक टीम प्रयास है जिसका नेतृत्व युवा खिलाड़ी कर रहे हैं,
और बेंच पर बैठे हुए अनुभवी खिलाड़ी हौसला बढ़ा रहे हैं।
लूका, करीम, कासेमीरो, टोनी, मार्सेलो।
पाँच अनुभवी खिलाड़ी, है ना? अनुभवी।
फिर पिच पर, विनीसिअस, रोड्रिगो, फ़ीड, कामाविंगा, सेबायोस हैं...
युवा खिलाड़ी! और हम थे, उनका समर्थन करते हुए।
फ़ुटबॉल कितना शानदार खेल है, यह बताने का यह सबसे अच्छा तरीक़ा है।
- कोरटुआ रोड्रिगो को पास करते हैं! - चलो, चलो!
रेआल मड्रीड जीत गया!
रेआल मड्रीड तीन-एक मैनचेस्टर सिटी
अंतिम स्कोर कुल स्कोर छह-पाँच
रेआल मड्रीड के इतिहास की जय हो! रेआल मड्रीड के साहस की जय हो!
रेआल मड्रीड के फ़ैन्स की जय हो!
रेआल मड्रीड की जय हो!
जो हमने पीएसजी के ख़िलाफ़ देखा, चेल्सी के ख़िलाफ़ देखा, उसके बाद
उनका आज रात वही करना, जब वे इसे हासिल करने के लिए प्रतिबद्ध थे!
सभी अच्छे, अनुभवी खिलाड़ी मैदान के बाहर थे, फिर भी इस परिणाम को हासिल किया...
स्टीव मैकमैनेमन पूर्व फ़ुटबॉल खिलाड़ी
मैंने उन सब चीज़ों को याद करके विनी को गले लगा लिया जिनका हमने सामना किया था।
हम दोनों यहाँ बहुत कम उम्र में आए थे, 18 साल की उम्र में।
हमने जिन भी मुश्किलों का सामना किया, उन सबकी वजह से ही आज हम इस लम्हे तक पहुँचे हैं।
इसलिए वह बहुत ख़ूबसूरत था।
जब मैं 13 या 14 साल का था, मैं तब से रोड्रिगो से ख़िलाफ़ खेल रहा हूँ।
हम हमेशा बहुत अच्छे दोस्त रहे हैं, हम बहुत क़रीब हैं।
और जब हम कुछ बड़ा हासिल करते हैं,
मुझे लगता है साथ में जश्न मनाना ख़ूबसूरत होता है।
कुछ खिलाड़ियों के लिए, यह उनका सबसे पहला फ़ाइनल होगा।
- दूसरों के लिए, पाँचवाँ होगा। - चलो! चलते हैं!
लेकिन ख़ुशी उन सबके लिए बराबर है। कोच और अध्यक्ष तक के लिए भी।
मुझे वापस लाने के लिए शुक्रिया, अध्यक्ष जी।
तुम्हें बहुत प्यार।
तुमने तीसरा गोल क्यों नहीं किया?
यह कैसे संभव है?
मड्रीड स्पेन
चैम्पियंस लीग फ़ाइनल में 72 घंटे बाक़ी
जश्न मनाने के बावजूद,
खिलाड़ी यह बात जानते हैं कि अगर उन्होंने फ़ाइनल जीतकर वह ट्रॉफ़ी हासिल नहीं की
तो इस चमत्कारिक वापसी का बहुत ज़्यादा महत्व नहीं रह जाएगा।
हम वहीं थे जहाँ हम होना चाहते थे।
हमने यहाँ पहुँचने के लिए पूरे सीज़न बहुत मेहनत की है।
और अब पूरा ध्यान फ़ाइनल को जीतने पर लगाना है।
हम एयरपोर्ट जा रहे हैं। अपनी चौदहवीं ट्रॉफ़ी जीतने पैरिस जा रहे हैं। चलो, चलते हैं!
चैम्पियंस लीग फ़ाइनल में 48 घंटे बाक़ी
नौ महीनों में इतने सारे मैच खेले जाने के बाद,
यूरोपियन फ़ुटबॉल के सीज़न का अंत चैम्पियंस लीग के फ़ाइनल के साथ होता है।
सिर्फ़ 11 खिलाड़ी मैदान में जाएँगे,
लेकिन हमें इतनी दूर लाने का श्रेय पूरे दल को जाता है।
यह उपलब्धि उन सभी की है, यह दबाव उन सभी ने झेला है।
पैरिस फ़्रांस
हमने **** एक और फ़ाइनल में प्रवेश कर लिया है। ऐसा लगता है...
****, मुझे इसका कब से इंतज़ार था।
मैं इन्स्टाग्राम पर लिवरपूल के वीडियो देख रहा था,
सोच रहा था, "****, ये भी बहुत बढ़िया खेलते हैं।"
लेकिन जब वे हमें देखते होंगे, मुझे लगता है वे भी **** रहे होंगे।
- मुझे लगता है यह दोनों तरफ़ हो रहा होगा। - वे ज़्यादा **** रहे होंगे।
- क्या? - वे ज़्यादा **** रहे होंगे।
अगर सीज़न के पहले ललीगा मैच में आप पर दबाव होता है,
सोचिए, चैम्पियंस लीग फ़ाइनल में कितना दबाव होगा।
चैम्पियंस लीग फ़ाइनल में 24 घंटे बाक़ी
स्थान, स्टेड द फ़्रांस, पैरिस।
प्रतिद्वंद्वी, छह बार चैम्पियंस लीग विजेता, लिवरपूल।
लिवरपूल को सबसे ऐतिहासिक,
सबसे पारम्परिक प्रीमियर लीग टीम के रूप में देखा जाता है।
वह, मड्रीड के ही जैसा, एक ऐसा क्लब है जिसका यूरोपियन कप और चैम्पियंस लीग में...
एलेक्स कर्कलैंड ईएसपीएन
...एक गर्वीला इतिहास रहा है।
लिवरपूल यूरोपियन विजेता है।
युर्गन क्लॉप, जो उनके लिए एक उत्कृष्ट मैनेजर साबित हुए हैं,
जिन्होंने उन्हें प्रतिष्ठा के एक नए दौर तक पहुँचाया है।
वे ब्रेक करते हुए बहुत आक्रामक होते हैं। वे वर्टीकल खेलते हैं।
आपको इस सब का ध्यान रखना होगा। और हमें... ऐसा नहीं है कि...
ऐसा नहीं है कि हमें पता नहीं है कि हमें क्या करना है।
हम उन्हें नुक़सान पहुँचाने की कोशिश करेंगे।
यह साफ़ है कि एक बेहतरीन टीम, एक बेहतरीन कोच,
और इस स्पर्धा के सबसे अनुभवी मैनेजर के साथ,
हमारी प्रतिद्वंद्वी है। तो ज़ाहिर तौर पर यह मुश्किल होगा, लेकिन...
युर्गन क्लॉप लिवरपूल के कोच
...हम यहाँ अपना पूरा ज़ोर लगाने आए हैं। बस।
लिवरपूल फ़ॉरवर्ड खिलाड़ी मो सलाह के लिए, यह फ़ाइनल कुछ ज़्यादा ही ख़ास है।
निजी तौर पर।
जैसा कि बहुत लोगों को याद होगा,
कुछ साल पहले, वे यूक्रेन के कीव में, फ़ाइनल मैच में मिले थे।
और रेआल मड्रीड उसमें विजयी रहा था।
और मो सलाह, जिन्हें तब चोट लग गई थी, उन्हें हमेशा इस बात की टीस रही
कि उन्हें दोबारा रेआल मड्रीड के ख़िलाफ़ खेलना है।
और उन्होंने इस बारे में मीडिया से बात करते हुए, एक सार्वजनिक बयान दिया था।
मोहम्मद सलाह हमें हिसाब बराबर करना है।
हमने कल रात आपका ट्वीट देखा। आपको कुछ हिसाब बराबर करना है।
रेआल मड्रीड फ़ाइनल में है।
मुझे लगता है जब हम चार साल पहले यहाँ बैठे थे, वह उस फ़ाइनल मैच से पहले की बात है।
और, ज़ाहिर है, उसका अंत आपके लिए अच्छा नहीं हुआ।
क्या आपको लगता है यह मड्रीड से बदला लेने जैसा है? क्या आप इसे इस तरह देखते हैं?
मो सलाह लिवरपूल खिलाड़ी
हाँ। मुझे याद है हम फ़ाइनल में कैसे हारे थे। वह हम सबके लिए एक बुरा दिन था।
लेकिन, हाँ, मुझे लगता है अब बदले का समय आ गया है।
चैम्पियंस लीग फ़ाइनल में 12 घंटे बाक़ी
आपके पहले चैम्पियंस लीग फ़ाइनल से ठीक पहले,
बेचैनी आपकी सबसे बड़ी दुश्मन हो सकती है।
मैं किसी भी मैच से पहले बहुत तनाव, बहुत दबाव महसूस करता हूँ।
इन दिनों मैं इसे अलग तरह से संभालने की कोशिश करता हूँ। मैं ज़्यादा शांत हूँ और इसका आनंद लेता हूँ।
लेकिन उस समय, ऐसा हो ही नहीं सकता था कि मैं शांत रह पाता।
मैं बहुत घबराया हुआ था।
मैं झूठ नहीं बोलूँगा। मैं पूरी रात शांत नहीं रह पाया।
अगर हम चैम्पियंस लीग जीत जाते हैं, तो मैं खेल के बाद पूरी पिच पर दौड़ लगाऊँगा।
ख़ुशक़िस्मती से टीम के युवा खिलाड़ियों के पास,
मड्रीड के अनुभवी खिलाड़ी उन्हें शांत रखने के लिए मौजूद हैं।
हमारे बहुत से खिलाड़ियों के लिए, जैसे विनीसिअस, रोड्रिगो, कामाविंगा, फ़ीड,
यह उनका पहला चैम्पियंस लीग फ़ाइनल था, तो सामान्य सी बात है कि आप अपना पाँचवा या छठा फ़ाइनल खेलने के मुक़ाबले
ज़्यादा घबराए हुए होंगे।
मैंने टोनी से पूछा कि उसने कितने फ़ाइनल खेले हैं,
और उसने कहा पाँच, तो मैंने कहा, "फिर तो तुम्हें बेचैन नहीं होना चाहिए।"
अगर आप पिच पर अभी भी तनाव में हैं, तो इसका कोई फ़ायदा नहीं।
मुझे लगता है अगर आप पहले तनाव में हों,
तो यह आम बात है, क्योंकि यह एक महत्वपूर्ण मैच है।
रोड्रिगो, मिली और मैं मैच से पहले उनसे बातें कर रहे थे,
और उन्होंने वाक़ई हमें शांत किया। "ना, यह किसी भी दूसरे मैच की तरह है।
उन सभी मुश्किल मैचों के बाद, जो हमने अब तक खेले हैं,
सबसे महत्वपूर्ण बात यह है कि रेआल मड्रीड के खिलाड़ी खेलना जानते हैं।"
- बस यही। बहुत अच्छे। - करीम, आराम से, ठीक है?
- भगवान। - हे, तनाव मत लो।
उस सब तनाव, उस दबाव के बीच,
हमने बस उस लम्हे का आनंद उठाने के बारे में काफ़ी बातें की।
रुको। सोचो ज़रा। एक दूसरे को देखो।
यह एक अकेले शख़्स का खेल नहीं है।
यह एक टीम का खेल है। जीतने के लिए हम सब साथ में खेलते हैं।
चलो, चलें। हाँ।
हम शांत थे, आराम से थे। पूरी टीम साथ मिलकर हँस रही थी।
जो होने वाला था, उससे पहले बस थोड़ा अच्छा समय बिता रहे थे।
मुझे फ़ाइनल से पहले के दिनों में आराम करना पसंद है।
और उस दिन अपनी टीम के साथियों के साथ, मैं बहुत अच्छा समय बिता रहा था।
सब कुछ सकारात्मक था, अच्छा था।
छह - नाचो फ़र्नांडेज़ डिफ़ेंडर
जब आपको लड़ाई में जाना होता है, दूसरे शब्दों में,
ऐसे लम्हे बहुत मायने रखते हैं।
हमने तो ताश के खेल को भी एक टीम प्रयास में बदल दिया था।
और मुझे लगता है वह देखना ख़ूबसूरत है।
चलो, चलते हैं। अच्छा। हाँ।
चलो, लड़कों।
और परिवार से बातें करने का भी यही समय है।
और हवाई जहाज़ में, क्या तुम दूसरा पास्ता खाने वाले हो?
- हाँ। - ऐसा क्यों?
- बाय। - बहुत प्यार तुम्हें।
क्या कहा तुमने?
जबकि कुछ खिलाड़ी अपना तनाव कम करते हैं,
दूसरे खिलाड़ी अंतिम पलों की तैयारियों में लगे हुए हैं।
मैच खेलने जाने से पहले मेरा आख़िरी काम पेनल्टी के उन वीडियो को देखना है
जो उन्होंने मुझे भेजे थे।
तो यह देखो। और पढ़ाई करनी पड़ेगी।
क्योंकि इस फ़ाइनल में अगर किसी को अपना बदला चुकाना है,
तो वह टीबॉ कोरटुआ हैं।
अगर आपने कभी भी रेआल मड्रीड का सामना किया है,
आप जानते हैं वे हर फ़ाइनल मैच जीतते हैं।
इसीलिए मुझे लगता है, मैं अब इतिहास के सही पक्ष की तरफ़ हूँ।
आपको याद रखना होगा कि वह 2014 में एटलेटिको मड्रीड के साथ थे,
जब एटलेटिको मड्रीड रेआल मड्रीड के ख़िलाफ़ खेला था।
और वह हारने वाले पक्ष की तरफ़ थे।
इसीलिए यूरोपियन कप जीतना उनके लिए बहुत महत्वपूर्ण हो जाता है।
निजी तौर पर लगभग एक तरह की मुक्ति।
मेरा नाम टीबॉ कोरटुआ है और मैं 2018 में रेआल मड्रीड में शामिल हुआ था।
टीबॉ कोरटुआ
मोर्चे का सिपाही
एक पल यहाँ रुकिए और हम आपको संकेत देंगे।
- ठीक है, जब आप तैयार हों। - हाँ? ठीक है।
प्रेजेंटेशन में वह पहली बार,
मैच में पहली बार, वह बहुत ख़ास एहसास होता है।
कुछ ऐसा जिसका आप बचपन में सपना देखते हैं, ख़ास तौर पर मैं, बेल्जियम से,
आप उम्मीद नहीं करते कि आपको दुनिया की सबसे बड़ी टीम, रेआल मड्रीड के लिए खेलने का
मौक़ा मिलेगा।
आज मेरा एक सपना पूरा हो रहा है। आप कल्पना नहीं कर सकते मैं कितना ख़ुश हूँ।
जो लोग मुझे वाक़ई जानते हैं, सिर्फ़ उन्हें पता है यहाँ तक पहुँचने के लिए मैंने कितनी मेहनत की थी।
मैं विरोधी पक्ष में रह चुका हूँ और मैं जानता हूँ मड्रीड के ख़िलाफ़ खेलना कैसा होता है।
यह जिस साहस, मूल्यों और इतिहास का प्रतीक है, मैं उसके लायक़ बनना चाहता हूँ।
कोरटुआ
- मुझे तुम्हें देखकर बहुत ख़ुशी हो रही है। - बहुत शुक्रिया।
तुम्हें बास्केटबॉल खेलना चाहिए, है ना?
तुम्हें सिर्फ़ एक कीपर और एक सेंट्रल डिफ़ेंडर होना चाहिए।
उनके जैसी क़द-काठी और शरीर वाले इंसान के लिए
उनका... उनका तालमेल बहुत अच्छा है, और मैं कहूँगा कि एक गोलकीपर के रूप में वह ऐसे...
रोबेर्तो मार्टिनेज़ बेल्जियम राष्ट्रीय टीम के कोच
...कोणों और क्षेत्रों का बचाव कर लेते हैं जो दूसरे गोलकीपर नहीं कर पाते।
बहुत अच्छा!
पिछले चार साल से, केलर नवास
टीम के गोलकीपर के रूप में पहली पसंद रहे थे।
इसलिए टीबॉ को शुरुआती 11 खिलाड़ियों में अपनी जगह बनाने के लिए संघर्ष करना पड़ा।
मुझे लगता है जब वह रेआल मड्रीड से जुड़े, तो केलर नवास के रहते हुए मुश्किल पैदा हुई
और मुझे लगता है यह मुश्किल इसलिए था क्योंकि केलर नवास एक ऐसे
गोलकीपर के रूप में जाने जाते हैं जिन्होंने रेआल मड्रीड के साथ खेलते हुए तीन यूरोपियन कप जीते हैं।
लेकिन, तब भी, कोरटुआ के बारे में एक जो चीज़ बहुत अलग है, वह, मुझे लगता है,
उनका आत्मविश्वास है।
आपको दबाव का मुक़ाबला करना पड़ेगा और मानसिक तौर पर मज़बूत होना होगा
क्योंकि आपको आपसे हमेशा अपेक्षा रखने वाले फ़ैन्स की और प्रेस की आलोचनाओं का
सामना करना पड़ेगा।
इसलिए आपको बस अपने काम पर ध्यान लगाना है, कड़ी मेहनत करनी है,
और कभी भी निराश नहीं होना है, बस काम करते जाना है,
और आख़िरकार अच्छे परिणाम सामने होंगे।
उन्होंने कड़ी मेहनत करके और चुपचाप अपना काम करते रहकर क्लब का प्यार...
जोसेप पेड्रेरोल आत्रेसमेडिया
...और आदर हासिल कर लिया है।
- बहुत अच्छा बचाया। - कोरटु!
टीबॉ बॉल को रोकते हैं। टीबॉ बॉल को हासिल करते हैं।
कैन्सेलो मारते हैं!
वह नीची बॉल को रोक सकते हैं। ख़ुद को हवा में उछाल सकते हैं...
हेसुस गाईगो कादेना सेर
...जैसे उनका क़द सिर्फ़ पाँच फ़ुट सात इंच हो। यह जगह उन्होंने कमाई है।
कोरटुआ मैच में बिल्कुल वही करते हैं जो वह ट्रेनिंग के दौरान करते हैं।
और कभी-कभी मैं उनसे कहता हूँ, "तुम्हें हमारे स्ट्राइकर खिलाड़ियों को मौक़ा देना चाहिए।"
क्योंकि ट्रेनिंग के दौरान, वह उन्हें एक गोल तक नहीं करने देते।
चैम्पियंस लीग फ़ाइनल में 3 घंटे बाक़ी
और अब, फ़ाइनल से कुछ ही घंटे पहले,
टीबॉ कोरटुआ का ध्यान एक सुखद इत्तेफ़ाक़ पर गया है
जो उनके विचार में, आकस्मिक रूप से फ़ायदेमंद साबित होगा।
मज़ेदार तथ्य। मेरे रूम नम्बर के अंत में 14 है।
चलो, अपनी चौदहवीं ट्रॉफ़ी जीतते हैं।
यहाँ वह टीम है जिसे सीज़न की शुरुआत में
ख़ारिज कर दिया गया था और जो इतिहास में अपनी जगह बनाने से सिर्फ़ 90 मिनट की दूरी पर है।
लेकिन फ़ुटबॉल में, हारने वाले को कोई याद नहीं रखता।
रेआल मड्रीड
गोल में कोरटुआ, पीछे कारवहाल, मिलिताओ, एलबा और मेंडी।
वॉलवेरडे, मॉड्रिच, कासेमीरो और क्रूस के साथ मिडफ़ील्ड में खेलना शुरू करते हैं,
जबकि विनीसिअस जूनियर और करीम बेंज़ेमा आगे हैं।
यूरोप के बादशाह
स्टेड द फ़्रांस स्टेडियम पैरिस
इस समय तक, सब कुछ सही हो रहा है।
और हम अपने रास्ते की चुनौतियों का सामना करने के लिए तैयार हैं।
चैम्पियंस लीग फ़ाइनल में एक घंटा बाक़ी
मुझे लगता है, उनके पास कुछ भी कर गुज़रने का माद्दा है, चाहे वह
एक ही मैच के लिए क्यों ना हो।
और लिवरपूल के खिलाड़ी यह बात जानते हैं।
वे चाहे एक-शून्य या दो-शून्य की बढ़त भी बना लें, वे जानते हैं कि एक वक़्त पर,
अपने यक़ीन की वजह से,
रेआल मड्रीड के खिलाड़ी वापसी कर सकते हैं।
तो इसके लिए आपको उन्हें सम्मान देना होगा।
जो उन्होंने कर दिखाया, वह बेहतरीन है, और यह खेल का हिस्सा है।
खेल का मनोवैज्ञानिक पक्ष सबसे महत्वपूर्ण होता है।
और आप अपने फ़ाइनल में खेलते हैं। आप फ़ाइनल में अच्छा नहीं खेलते हैं।
- हाँ। - आप जीतते हैं या आप हार जाते हैं।
इस दल के संकल्प और एकता की
ऐसी परीक्षा होने वाली है जैसी पहले कभी नहीं हुई।
चलो, जाओ, जाओ, जाओ। चलो, जीतते हैं।
उनके और उनके यश के बीच
एक ऐसा प्रतिद्वंद्वी खड़ा है जो बदले का भूखा है
और जिसने यूरोपियन ताज को फिर से हासिल करने का दृढ़ संकल्प लिया है।
- मुश्किल पलों के लिए तैयार हो? - हम साथ रहकर इसका सामना करेंगे।
- तीन मिनट में हम बाहर जाएँगे। - चलो, चलते हैं। चलो, चलो, चलो।
एक, दो, तीन, मड्रीड! चलो, चलें!
28 मई 2022 - फ़ाइनल लिवरपूल - रेआल मड्रीड
क्लब फ़ुटबॉल की सबसे बड़ी प्रतियोगिता के लिए
खिलाड़ी मैदान पर आ रहे हैं।
रेआल मड्रीड सी.एफ़. चैम्पियंस लीग फ़ाइनल '22
चैम्पियंस लीग फ़ाइनल मैच शुरू हो गया है।
टिआगो।
दूर हेन्डरसन को पास करते हैं।
उन्होंने सिर से एलेग्जेंडर-अर्नाल्ड की तरफ़ मारा है।
अर्नाल्ड आगे बढ़ रहे हैं। क्रॉस के लिए जगह बनाते हैं।
सलाह एक सिरे पर आते हैं। कोरटुआ ने रोक दिया।
फ़ाइनल मैच में, जल्दी किया गया एक गोल अंत में अजेय साबित हो सकता है।
और वह लिवरपूल था जिसने मड्रीड के हाफ़ में
अपनी उपस्थिति दर्ज करके पहल की है।
मने।
बॉल मने के पास ही है।
ओह, यह क्या हुआ!
यक़ीन नहीं होता, क्या ख़ूब बचाया है!
एक बार फिर, मड्रीड के लम्बे क़द के गोलकीपर, टीबॉ कोरटुआ की वजह से
वे मैच में बने हुए हैं।
हाँ, शायद मने वाला गोल बचाना सबसे मुश्किल था।
वह अंदर आए, उन्होंने बहुत तेज़ मारा था,
और उसे बचाना एक शानदार एहसास था।
और उस समय मुझे सच में लगा, "अच्छा, आज मेरे ख़िलाफ़ गोल करना उनके लिए
बहुत मुश्किल होने वाला है।"
कॉनटे,
आगे बढ़ रहे हैं।
दूर एलेग्जेंडर-अर्नाल्ड को पास।
विंग पर।
सलाह को मिला क्रॉस शॉट उन्होंने सिर से मारा जो सीधा कोरटुआ ने पकड़ लिया।
एक साधारण बचाव के लिए बिल्कुल सही जगह तैनात।
आधा समय ख़त्म होने के
क़रीब आते ही, लोस ब्लांकोस लिवरपूल के डिफ़ेन्स को परखना शुरू करता है।
स्टेड द फ़्रांस... बेंज़ेमा के पास पहला गोल करने का मौक़ा!
बेंज़ेमा! ओह, नहीं!
बेंज़ेमा... बॉल अंदर!
रेआल मड्रीड ने पहला वार कर दिया है।
लेकिन यह देखा जा रहा है कि गोल कहीं ऑफ़साइड तो नहीं था।
आख़िरी स्पर्श किसका था?
गोल माना जाएगा या नहीं?
आधे समय के विराम से पहले एक गोल करना,
दूसरे हाफ़ में जाने का सबसे अच्छा तरीक़ा है।
गोल को हर कोण से दोबारा देखा जाता है,
और बेंज़ेमा का गोल रद्द कर दिया जाता है।
टोनी क्रूस, बेंज़ेमा की तलाश में।
और यह आधे समय की सीटी बज गई है।
लिवरपूल शून्य-शून्य रेआल मड्रीड आधा समय
आधा समय, और स्कोर अभी भी शून्य-शून्य है।
ड्रेसिंग रूम में, कार्लो एंचलॉटी टीम के अब तक के प्रदर्शन की आलोचना करते हैं।
जबकि लिवरपूल इतनी शिद्दत से खेल रही है,
मड्रीड को बॉल को बेहतर तरीक़े से पास करना होगा।
हम बहुत ढीला खेल रहे हैं।
हमें और आक्रामक होना चाहिए, और हम सही जगहों पर मौजूद नहीं हैं।
बेहतर रूप से उपयुक्त जगह पर मौजूद रहो और बॉल को तेज़ी से आगे बढ़ाओ।
जब से हमने गोल किया, हमने देखा है
कि वे हमसे थोड़ा और डरने लगे हैं।
तो इसलिए दूसरा हाफ़ अच्छे से शुरू करो और उनका डर क़ायम रखो।
ठीक है? बिल्कुल शुरुआत से।
- संयोजन याद रखना। - चलो, चलें!
मिडफ़ील्डर खिलाड़ी सही जगहों पर नहीं खेल रहे थे।
तो दूसरे हाफ़ में, हमें ब्रेक का बेहतर रूप से फ़ायदा उठाने की ज़रूरत थी,
क्योंकि वे इतना दबाव डाल रहे थे कि हमारे पास काउंटरअटैक करके
सच में उन्हें नुक़सान पहुँचाने का मौक़ा था।
और दूसरे हाफ़ का खेल शुरू हो चुका है।
लिव शून्य-शून्य आरएमए मिनट 59
बॉल मेंडी के पास है। वह पीछे पास करते हैं।
लिवरपूल यहाँ दबाव डाल रहा है। मिलिताओ रोकते हैं,
जो कि दबाव में अच्छा खेलते हैं। बॉल को दूर दाएँ पास करते हैं।
कारवहाल अंदर से कट करते हैं और आगे बढ़ते हैं।
कासेमीरो को पास करते हैं। कासेमीरो से मॉड्रिच।
मॉड्रिच के साथ दो खिलाड़ी लगे हुए हैं। देखना यह है कि वह टर्न करते हैं या नहीं।
मॉड्रिच के उन दोनों से आगे बढ़ने तक, लिवरपूल ने ख़ासा दबाव बना रखा था।
कारवहाल से अच्छा पास, जिन्होंने दूर दाएँ वॉलवेरडे को पास किया।
वॉलवेरडे। वॉलवेरडे आगे बढ़ते हैं।
वॉलवेरडे आगे बढ़ रहे हैं। गोल! गोल! गोल!
लिवरपूल शून्य-एक रेआल मड्रीड मिनट 59
जब मैंने फ़ाइनल में गोल किया, वह एक बहुत बड़ा पल था।
मेरे करियर का सबसे ख़ूबसूरत पल।
मैं हमेशा वहाँ पहुँचने का सपना देखा करता था। फ़ाइनल में खेलना और गोल करना,
और दुनिया के सबसे बड़े क्लब के इतिहास का हिस्सा बनना।
यह सफलता रेआल मड्रीड के दो सबसे होनहार
युवा स्टार खिलाड़ियों ने दिलवाई है।
विनीसिअस जूनियर और फ़ीड वॉलवेरडे।
'प्ले' दबाना है, है ना?
मुझे साफ़ दिख रहा था। विनी दूर वाली पोस्ट की तरफ़ बढ़ रहे थे।
मैंने अपने दिल की बात सुनी। हमें या तो सफलता मिलती या नहीं मिलती।
मैं गोल करने के लिए सही समय पर सही जगह मौजूद था।
बॉल नेट के अंदर चली गई। और बस यही मायने रखता है।
हेन्डरसन।
लिव शून्य-एक आरएमए मिनट 64
सलाह।
सलाह ने गोल के लिए शॉट मारा...
और फिर से, मज़बूती से मोर्चा संभाले हुए,
टीबॉ कोरटुआ।
गोल हो जाने के बाद, लिवरपूल जी-जान से अपने प्रतिद्वंद्वी पर
टूट पड़ता है।
टीबॉ कोरटुआ, सलाह और लिवरपूल के
आक्रामक फ़ॉरवर्ड खिलाड़ियों को कब तक रोक पाएँगे?
मड्रीड का डिफ़ेन्स कब तक अडिग डटा रहेगा?
सलाह! सलाह क्रॉस करने की ताक में।
बॉल गोल क्षेत्र के पार जाती है। सलाह मारते हैं!
यह दूसरे खिलाड़ी से आती है। कोरटुआ! उन्हें अचानक से संतुलन संभालना पड़ा!
देखा लिवरपूल के खिलाड़ी ने बॉल की दिशा कैसे बदल दी थी?
- क्या बेहतरीन कीपर हैं। क्या बेहतरीन कीपर हैं। - चलो अब। डिफ़ेंड करो!
लिवरपूल क़रीब आ रहा है! हमें पकड़ बनानी होगी!
ध्यान से! एक लम्बा पास, सलाह की तालाश में!
लिव शून्य-एक आरएमए मिनट 83
बॉल सलाह के क़ाबू में! बॉल सलाह के क़ाबू में!
- कोरटुआ! शानदार! - भगवान! क्या बेहतरीन गोलकीपर हैं!
महान कोरटुआ!
- रेआल मड्रीड के सर्वश्रेष्ठ खिलाड़ी। - कोरटुआ एक दिग्गज खिलाड़ी हैं। क्या बेहतरीन मैच है।
- केइटा आते हैं... - हे भगवान! हे भगवान!
बॉल विनीसिअस के पास आती है। दूसरी तरफ़ करीम हैं। और वह आगे बढ़ चुके हैं!
क्रूस! दूसरी तरफ़ करीम हैं!
करीम से विनी!
संभालकर! लिवरपूल बाईं तरफ़ से आते हैं, गोल लाइन तक।
लिव शून्य-एक आरएमए मिनट 90+3
वह वापस पास करते हैं! बढ़िया, मिलिताओ!
- अब आराम से खेलो! - करीम, वापस अंदर।
बॉल कामाविंगा को, जो क्रूस को पास करते हैं।
क्रूस, जो बहुत समझदार हैं।
- बहुत समझदार! कितना समय बचा है? - दो मिनट।
हम मैच के आख़िरी क्षणों में हैं,
और मड्रीड के बेंच पर बैठे हुए साथियों की साँसें रुकी हुई हैं जबकि मैदान पर उनकी टीम के साथी
बढ़त बनाए रखने के लिए लड़ रहे हैं।
एक मिनट बाक़ी! केइटा, दूर बाईं तरफ़ फ़बीन्यो की तलाश में हैं!
लिव शून्य-एक आरएमए मिनट 90+5
फ़बीन्यो अपने दाएँ पैर से खेलने लगते हैं!
वह बॉल को अंदर की तरफ़ मारते हैं। कोरटुआ!
यह अब ख़त्म होना चाहिए। चौदहवीं बार विजेता, निश्चित ही!
पंद्रह सेकंड!
क्रूस केइटा को गिरा देते हैं!
फ़्री किक! कुछ लोग नहीं चाहते यह ख़त्म हो!
मैच ख़त्म हुआ!
रेआल मड्रीड जीत गए!
चौदहवीं बार!
रेआल मड्रीड ने चैम्पियंस लीग जीत ली! यूरोप के विजेता।
लिवरपूल शून्य-एक रेआल मड्रीड अंतिम स्कोर
- रेआल मड्रीड जीत गए हैं! अद्भुत! - रेआल मड्रीड को कोई नहीं हरा सकता!
खेल ख़त्म हुआ।
रेआल मड्रीड चौदहवीं बार यूरोप का विजेता बन गया है,
जैसा पहले कभी नहीं हुआ।
जो सीज़न 11 महीने पहले एक ऐसी आधी-अधूरी टीम के साथ शुरू हुआ था
जिसमें बहुत कम लोगों को यक़ीन था, वह इतिहास में अब तक के
सर्वश्रेष्ठ सीज़न में से एक माना जाएगा।
फ़ाइनल तक पहुँचने का रास्ता इससे मुश्किल कभी नहीं था।
लेकिन यह एक ऐसा क्लब है जो हारना नहीं जानता,
जो अंत तक जी-जान से लड़ता है।
आज, मुझे यह फ़ाइनल जीतना ही था। मेरे करियर के लिए, जो भी कड़ी मेहनत की थी, उसके लिए।
मैं रेआल मड्रीड में वापस आया
और यह हमारा एक शानदार सीज़न रहा।
हम जो बेहतरीन माहौल बनाने में सफल रहे, उसके लिए मैं अध्यक्ष
और खिलाड़ियों का हमेशा शुक्रगुज़ार रहूँगा।
चैम्पियंस लीग के पाँच फ़ाइनल में पहुँचकर पाँचों बार जीतना,
कुछ ऐसा है जिस पर यक़ीन नहीं होता।
सबसे ज़रूरी जीतना था।
तो मैं बहुत ख़ुश हूँ कि विनी ने गोल किया, लेकिन अगर वह किसी दूसरे खिलाड़ी ने किया होता,
तब भी मैं उतना ही ख़ुश होता, क्योंकि मैं चैम्पियंस लीग जीतना चाहता था।
मैं बयान नहीं कर सकता मैं इस शानदार क्लब में इस समय कैसा महसूस कर रहा हूँ।
इस टीम का एक पूरा इतिहास रहा है,
और अंत में हमने दुनिया को दिखा दिया कि हम ज़िंदा हैं, हम यहाँ हैं और हम जीत गए हैं।
करीम ने मुझे अपना कप्तान का बाज़ूबंद दिया। यह उनकी कितनी अनोखी बात थी।
मैं कप्तान हूँ, लेकिन ज़ाहिर है करीम पूरा सीज़न खेले
और उन्होंने ही वे सब गोल किए।
वह बहुत सुन्दर था। और मैंने उन्हें ऐसा करने के लिए कभी नहीं कहा।
रिकॉर्ड चौदहवीं बार
जीता गया चैम्पियंस लीग का ख़िताब मार्सेलो उठाएँगे।
विजेता यूईएफ़ए चैम्पियंस लीग 2021/2022
जब मैंने ट्रॉफ़ी उठाई, मैंने राहत की साँस ली।
लेकिन राहत की साँस यूँ कि, "ओह, हमने कर दिखाया।"
रेआल मड्रीड
यूईएफ़ए चैम्पियंस लीग 2021-2022 के विजेता
जीतना, खेलना...
रेआल मड्रीड का एक हिस्सा होना...
मेरे पास एक ही शब्द है, परिवार।
वे मेरे दोस्त हैं। खिलाड़ी मेरे दोस्त हैं।
यह एक परिवार है, और पिच पर आप ऐसा महसूस करते हैं।
हमने इस सीज़न जो भी कुछ हासिल किया है,
उसके पीछे इस टीम की एकता का बड़ा हाथ रहा है।
असंभव कुछ नहीं होता।
ऐसा लगता है अच्छी चीज़ें इस सफ़ेद कमीज़ के साथ शुरू होती हैं।
मेरे लिए रेआल मड्रीड सब कुछ है।
इस क्लब के साथ खेलने का मेरा हमेशा से सपना रहा था।
यह घर जैसा लगता है।
मैं अपनी सारी ज़िन्दगी यहाँ रह सकता हूँ।
अगर वे मुझे बाहर निकालना चाहेंगे, तो उन्हें मुझे मारना होगा।
यह कमीज़ पहनना और इस स्टेडियम में खेलना।
ये फ़ैन्स। रेआल मड्रीड के आकर्षण की यही कुंजी है।
और बेलोन दोर 2022 के विजेता
तुम हो, करीम बेंज़ेमा।
बेलोन दोर, मेरे विचार में, एक व्यक्तिगत और सामूहिक पुरस्कार है।
और इसीलिए मेरी तरफ़ से, यह बेलोन दोर लोगों को समर्पित है।
रेआल मड्रीड में, फ़ाइनल मैच खेले नहीं जाते, जीते जाते हैं।
जीत, जीत, जीत। चाहे कुछ भी करना पड़े।
हम वहाँ गए। हम जीते। यह हो गया।
और अब सभी पंद्रहवीं बार जीतने की बातें कर रहे हैं।
एक बार और जीतना अच्छा रहेगा।
हमारे पास ऐसे खिलाड़ी हैं जो छह चैम्पियंस लीग जीत सकते हैं।
क्या बेहतरीन सीज़न रहा है!
क्या बेहतरीन सीज़न रहा है।
यह रेआल मड्रीड के इतिहास के सबसे अच्छे सीज़न में से एक रहा है।
और अब यह हमारी पहचान बन चुका है।
रेआल मड्रीड अन्टिल दी एंड।
उप-शीर्षक अनुवादक: पुनीत